*A határozati javaslat elfogadásához*

***egyszerű*** *többség szükséges,*

*a rendelet tervezet elfogadásához*

***az Mötv. 50. §-a alapján minősített többség*** *szükséges,*

*az előterjesztés* ***nyilvános ülésen tárgyalható****!*

*149. számú előterjesztés*

Bátaszék Város Önkormányzata Képviselő-testületének 2020. július 14.-én,

16 órakor megtartandó ülésére

*Településrendezési eszközök elfogadása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2020. 07. 14. |

***Tisztelt Képviselő-testület!***

Bátaszék Város Önkormányzatának Képviselő-testülete a 309/2018. (X. 31.) önkormányzati határozatában döntött Bátaszék Város Településrendezési Eszközeinek - Településszerkezeti Terv és Helyi Építési Szabályzat - felülvizsgálatáról, melyet *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről* szóló 314/2012. (XI. 8.) Korm. rendelet (a továbbiakban: EljR.) 32. § (3) bekezdésében foglaltak szerint teljes eljárás keretében folytatott le.

Az EljR. 39. § (3) bekezdése alapján, a (2) bekezdés szerinti döntés dokumentálásával és közzétételével a véleményezési szakasz lezárult.

*A* javított tervezet megküldésre került végső szakmai véleményezésre az Állami Főépítésznek. A záró szakmai véleményét a Főépítész megküldte, a településrendezési eszközök tervezetét elfogadásra javasolja.

Javasoljuk a Települészerkezeti Terv jóváhagyását, a Környezeti Értékelés és a Helyi Építési Szabályzat elfogadását.

***1. sz. H a t á r o z a t i j a v a s l a t :***

**Bátaszék Város Településszerkezeti Terve jóváhagyására**

Bátaszék Város Önkormányzatának Képviselő-testülete *az épített környezet alakításáról és védelméről* szóló 1997. évi LXXVIII. törvény 6. § (1) bekezdése és *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről* szóló 314/2012. (XI. 8.) Korm. rendelet 9. § előírásai alapján az alábbi döntést hozza:

* + - 1. Bátaszék Város Önkormányzatának Képviselő-testülete Bátaszék Város Településszerkezeti Tervét az alábbi mellékletekkel jóváhagyja:

1. *melléklet* - Szerkezeti tervlap
2. *melléklet* - A szerkezeti terv leírása
3. *melléklet* - Változások és beavatkozások
4. *melléklet* - A település területi mérlege
5. *melléklet* - A területrendezési tervvel való összhang igazolása
6. *melléklet* - Biológiai aktivitásérték számítás
   * + 1. Bátaszék Város Önkormányzatának Képviselő-testülete Bátaszék Város Településszerkezeti tervét elfogadó 99/2004. (VI. 1.) önkormányzati határozatát érvényteleníti.

*Határidő: 2020. július 31.*

*Felelős*: Kondriczné dr. Varga Erzsébet

*(a határozat megküldéséért)*

*Határozatról értesül*: Kokas és Társa Tervező Kft.

Béres István főépítész

Bátaszéki KÖH városüz. iroda

Irattár

***2. sz. H a t á r o z a t i j a v a s l a t :***

**Bátaszék Város Településrendezési Eszközeinek 2019. évi felülvizsgálatához készült Környezeti Értékelés elfogadására**

Bátaszék Város Önkormányzatának Képviselő-testülete *az épített környezet alakításáról és védelméről* szóló 1997. évi LXXVIII. törvény 6. § (1) bekezdése, és *az egyes tervek, illetve programok környezeti vizsgálatáról* szóló 2/2005. (I. 11.) Korm. rendelet előírásai alapján az alábbi döntést hozza:

Bátaszék Város Önkormányzatának Képviselő-testülete a Bátaszék Város Településrendezési Eszközeinek 2019. évi felülvizsgálatához készült Környezeti Értékelést – a határozat melléklete szerinti tartalommal - elfogadja.

1. *melléklet* - Bátaszék Város Településrendezési Eszközeinek 2019. évi felülvizsgálata - Környezeti Értékelés

*Határidő: 2020. július 31.*

*Felelős*: Kondriczné dr. Varga Erzsébet

*(a határozat megküldéséért)*

*Határozatról értesül*: Kokas és Társa Tervező Kft.

Béres István főépítész

Bátaszéki KÖH városüz. iroda

Irattár

***3.sz. H a t á r o z a t i j a v a s l a t :***

**Helyi Építési Szabályzat függelékeinek jóváhagyására**

Bátaszék Város Önkormányzatának Képviselő-testülete;

1.) a Helyi Építési Szabályzatról szóló önkormányzati rendelet 1-5. függelékét – a határozat melléklete szerinti tartalommal - elfogadja.

2.) felkéri a város Polgármesterét, hogy az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 43. § (2) bekezdése szerint a településrendezési eszközöket 15 napon belül

a) rövid, közérthető összefoglaló kíséretében tegye közzé, az önkormányzati honlapon hirdetményben és, az önkormányzati hivatalban nyomtatásban,

b) küldje meg hitelesített pdf és szerkeszthető digitális formátumban az elfogadásról szóló jegyzőkönyvvel együtt a Lechner Tudásközpontba, az állami főépítészi hatáskörében eljáró megyei kormányhivatalnak, és az eljárásban résztvevő összes államigazgatási szervnek,

c) továbbá gondoskodjék a településrendezési eszközök nyilvánosságáról, az önkormányzat honlapján való közzétételről.

1. számú melléklet – Helyi Építési Szabályzat

*Határidő*: 2020. július 31.

*Felelős*: dr. Bozsolik Róbert polgármester

*Határozatról értesül:* Kokas és Társa Tervező Kft.

Béres István főépítész

Bátaszéki KÖH városüzemeltetési iroda

Bátaszéki KÖH pénzügyi iroda

irattár